
DR.30.10.2013 41 

 

Untuk rekod Tuan Yang di-Pertua, kali terakhir kerajaan mengadakan promosi besar-
besaran berkaitan dengan pelancongan adalah pada tahun 2007 iaitu tahun di mana 
negara menyambut sambutan Jubli Emas atau pun TMM 2007 yang menyaksikan Malaysia 
dikunjungi hampir 21 juta orang dan berjaya menjana pendapatan melalui industri 
pelancongan ini lebih daripada RM47 bilion. 

Tuan Yang di-Pertua, bagi tempoh Januari hingga Julai 2013, jumlah penumpang 
di lapangan terbang seluruh negara telah meningkat kepada 43.9 juta orang berbanding 
38.6 juta orang untuk tempoh yang sama bagi tahun 2012. Kerajaan akan menyediakan 
dalam Bajet 2014, RM700 juta bagi membina pusat pengurusan trafik udara baru di KLIA 
bagi menggantikan pusat sedia ada di Subang yang telah berusia lebih daripada 20 tahun. 
Selain itu peruntukan sebanyak RM312 juta akan diberikan bagi menaik taraf beberapa 
lapangan terbang, antaranya di Kota Kinabalu dan Miri, juga Kuantan dan juga Langkawi. 
Inisiatif kerajaan ini adalah tepat dan kena pada masanya...  

Tuan Haji Ahmad Lai bin Bujang [Sibuti]: Yang Berhormat Sekijang. 

Tuan Anuar bin Abd. Manap [Sekijang]: Ya, silakan Yang Berhormat Sibuti. 

Tuan Haji Ahmad Lai bin Bujang [Sibuti]: Miri disebut tadi. Terima kasih Tuan 

Yang di-Pertua. Pelancongan ini mesti ada kesinambungan penerbangan daripada satu 
negara ke satu negara barulah kita mendapat jumlah pelancongan yang tinggi.  

Apakah pandangan Yang Berhormat Sekijang, kita juga di Bandar raya Miri 
mempunyai tempat-tempat pelancongan yang indah. Pantainya, guanya, air terjunnya. 
Boleh atau tidak penerbangan terus dari negara China melalui Kota Kinabalu ke Miri atau 
pun dari negara China terus ke Bandaraya Miri, Airport Miri. Jangan kita hanya melalui 
Kuala Lumpur di mana penerbangannya akan menyekat penerbangan MAS Airline kerana 
pelawat-pelawat dari negara China inilah yang ramai datang ke sini yang membelanjakan 
wang mereka.  

Boleh atau tidak, Miri ada sebuah hab lapangan terbang untuk ke luar bandar 
seperti pergi ke Limbang, Lawas, Ba’kelalan, Marudi, Baram dan sebagainya pergi ke 
Gunung Mulu? Bolehkah Yang Berhormat Sekijang memikirkan, Miri juga sebagai satu 
destinasi pelancongan yang hebat? Terima kasih. 

■1450 

Tuan Anuar bin Abd. Manap [Sekijang]: Terima kasih sahabat saya daripada 

Sibuti. Dia macam ajak Yang Berhormat Sekijang pergi Miri tengok kawasan pelancongan. 
Sebenarnya, saya setuju dengan pandangan rakan saya daripada Yang Berhormat Sibuti. 
Kalau kita lihat, kerajaan menyediakan peruntukan RM700 juta ini bagi pembinaan 
berkaitan dengan penerbangan ini. Kita mengharapkan jugalah agar lapangan-lapangan 
terbang seperti sahabat saya sebut tadi daripada Sibuti berkaitan dengan Miri dan 
sebagainya ini, apabila berlaku penaiktarafan lapangan terbang ini nanti, akan ada 
penerbangan terus daripada mungkin seperti yang beliau cadangkan tadi, dari China terus 
pergi ke Miri. Ini akan sebenarnya membuka ruang yang lagi besar dalam industri berkaitan 
dengan pelancongan kita. Terima kasih daripada Yang Berhormat Sibuti. 

Seterusnya, inisiatif kerajaan ini juga adalah tepat dan kena pada masanya. 
Namun begitu, kita mahu melihat sejauh mana kecekapan kerajaan bagi memastikan projek 
ini nanti dapat disiapkan pada masa yang ditetapkan. Kita tidak mahu perkara sama 
berulang seperti mana projek KLIA2. Tarikh pembukaan KLIA2 ini telah ditangguhkan 
beberapa kali. Ini bermakna, semakin lama ia ditangguhkan, semakin tinggi kos akan 
ditanggung. Oleh sebab itu, kerajaan harus bersikap tegas bagi memastikan projek 
pembinaan pusat kawalan trafik serta kerja-kerja menaik taraf semua lapangan terbang 
yang disebut tadi, dapat disiapkan seperti yang telah kita rancang.  

Tuan Yang di-Pertua, Bajet 2014 telah memperuntukkan sebanyak RM1.2 bilion 
bagi perbelanjaan mengurus dan pembangunan bagi sektor pelancongan yang mana ia 
meliputi program promosi dan pengiklanan. Kerajaan juga turut mengumumkan tahun 2015 
sebagai year of festival sebagai kesinambungan bagi Tahun Melawat Malaysia 2014. 

Melalui Bajet 2014 juga, kerajaan mencadangkan untuk melanjutkan tempoh permohonan 
bagi galakan taraf perintis dan elaun pelaburan dilanjutkan hingga tahun 2016. Inisiatif ini 



Untuk rekod Tuan Yang di-Pertua, kali terakhir kerajaan mengadakan promosi besar- besaran berkaitan dengan pelancongan adalah pada tahun 2007 iaitu tahun di mana negara menyambut sambutan Jubli Emas atau pun TMM 2007 yang menyaksikan Malaysia dikunjungi hampir 21 juta orang dan berjaya menjana pendapatan melalui industri pelancongan ini lebih daripada RM47 bilion. Tuan Yang di-Pertua, bagi tempoh Januari hingga Julai 2013, jumlah penumpang di lapangan terbang seluruh negara telah meningkat kepada 43.9 juta orang berbanding 38.6 juta orang untuk tempoh yang sama bagi tahun 2012. Kerajaan akan menyediakan dalam Bajet 2014, RM700 juta bagi membina pusat pengurusan trafik udara baru di KLIA bagi menggantikan pusat sedia ada di Subang yang telah berusia lebih daripada 20 tahun. Selain itu peruntukan sebanyak RM312 juta akan diberikan bagi menaik taraf beberapa lapangan terbang, antaranya di Kota Kinabalu dan Miri, juga Kuantan dan juga Langkawi. Inisiatif kerajaan ini adalah tepat dan kena pada masanya... Tuan Haji Ahmad Lai bin Bujang [Sibuti]: Yang Berhormat Sekijang. Tuan Anuar bin Abd. Manap [Sekijang]: Ya, silakan Yang Berhormat Sibuti. Tuan Haji Ahmad Lai bin Bujang [Sibuti]: Miri disebut tadi. Terima kasih Tuan. Yang di-Pertua. Pelancongan ini mesti ada kesinambungan penerbangan daripada satu negara ke satu negara barulah kita mendapat jumlah pelancongan yang tinggi. Apakah pandangan Yang Berhormat Sekijang, kita juga di Bandar raya Miri mempunyai tempat-tempat pelancongan yang indah. Pantainya, guanya, air terjunnya. Boleh atau tidak penerbangan terus dari negara China melalui Kota Kinabalu ke Miri atau pun dari negara China terus ke Bandaraya Miri, Airport Miri. Jangan kita hanya melalui Kuala Lumpur di mana penerbangannya akan menyekat penerbangan MAS Airline kerana pelawat-pelawat dari negara China inilah yang ramai datang ke sini yang membelanjakan wang mereka. Boleh atau tidak, Miri ada sebuah hab lapangan terbang untuk ke luar bandar seperti pergi ke Limbang, Lawas, Ba'kelalan, Marudi, Baram dan sebagainya pergi ke Gunung Mulu? Bolehkah Yang Berhormat Sekijang memikirkan, Miri juga sebagai satu destinasi pelancongan yang hebat? Terima kasih. #1450. Tuan Anuar bin Abd. Manap [Sekijang]: Terima kasih sahabat saya daripada. Sibuti. Dia macam ajak Yang Berhormat Sekijang pergi Miri tengok kawasan pelancongan. Sebenarnya, saya setuju dengan pandangan rakan saya daripada Yang Berhormat Sibuti. Kalau kita lihat, kerajaan menyediakan peruntukan RM700 juta ini bagi pembinaan berkaitan dengan penerbangan ini. Kita mengharapkan jugalah agar lapangan-lapangan terbang seperti sahabat saya sebut tadi daripada Sibuti berkaitan dengan Miri dan sebagainya ini, apabila berlaku penaiktarafan lapangan terbang ini nanti, akan ada penerbangan terus daripada mungkin seperti yang beliau cadangkan tadi, dari China terus pergi ke Miri. Ini akan sebenarnya membuka ruang yang lagi besar dalam industri berkaitan dengan pelancongan kita. Terima kasih daripada Yang Berhormat Sibuti. Seterusnya, inisiatif kerajaan ini juga adalah tepat dan kena pada masanya. Namun begitu, kita mahu melihat sejauh mana kecekapan kerajaan bagi memastikan projek ini nanti dapat disiapkan pada masa yang ditetapkan. Kita tidak mahu perkara sama berulang seperti mana projek KLIA2. Tarikh pembukaan KLIA2 ini telah ditangguhkan beberapa kali. Ini bermakna, semakin lama ia ditangguhkan, semakin tinggi kos akan ditanggung. Oleh sebab itu, kerajaan harus bersikap tegas bagi memastikan projek pembinaan pusat kawalan trafik serta kerja-kerja menaik taraf semua lapangan terbang yang disebut tadi, dapat disiapkan seperti yang telah kita rancang. Tuan Yang di-Pertua, Bajet 2014 telah memperuntukkan sebanyak RM1.2 bilion bagi perbelanjaan mengurus dan pembangunan bagi sektor pelancongan yang mana ia meliputi program promosi dan pengiklanan. Kerajaan juga turut mengumumkan tahun 2015 sebagai year of festival sebagai kesinambungan bagi Tahun Melawat Malaysia 2014. Melalui Bajet 2014 juga, kerajaan mencadangkan untuk melanjutkan tempoh permohonan bagi galakan taraf perintis dan elaun pelaburan dilanjutkan hingga tahun 2016. Inisiatif ini.